CELEX: 62011CA0388
Language: lv
Date: 2013-09-12 00:00:00
Title: Lieta C-388/11: Tiesas (pirmā palāta) 2013. gada 12. septembra spriedums ( Conseil d'État (Francija) lūgums sniegt prejudiciālu nolēmumu) — Le Crédit Lyonnais/Ministre du budget, des comptes publics et de la réforme de l'Etat (Pievienotās vērtības nodoklis — Sestā direktīva 77/388/EEK — 17. un 19. pants — Priekšnodokļa atskaitīšana — Preču un pakalpojumu izmantošana gan ar nodokli apliekamiem darījumiem, gan no nodokļa atbrīvotiem darījumiem — Daļas atskaitīšana — Daļas aprēķināšana — Filiāles, kas reģistrētas citās dalībvalstīs un trešajās valstīs — To apgrozījuma neņemšana vērā)

9.11.2013   
            
            
               LV
            
            
               Eiropas Savienības Oficiālais Vēstnesis
            
            
               C 325/2
            
         Tiesas (pirmā palāta) 2013. gada 12. septembra spriedums (Conseil d'État (Francija) lūgums sniegt prejudiciālu nolēmumu) — Le Crédit Lyonnais/Ministre du budget, des comptes publics et de la réforme de l'Etat
   
   (Lieta C-388/11) (1)
   
   (Pievienotās vērtības nodoklis - Sestā direktīva 77/388/EEK - 17. un 19. pants - Priekšnodokļa atskaitīšana - Preču un pakalpojumu izmantošana gan ar nodokli apliekamiem darījumiem, gan no nodokļa atbrīvotiem darījumiem - Daļas atskaitīšana - Daļas aprēķināšana - Filiāles, kas reģistrētas citās dalībvalstīs un trešajās valstīs - To apgrozījuma neņemšana vērā)
   2013/C 325/03
   Tiesvedības valoda — franču
   
      Iesniedzējtiesa
   
   
      Conseil d'État
   
   
      Lietas dalībnieki pamata procesā
   
   
      Prasītāja: Le Crédit Lyonnais
   
   
      Atbildētājs: Ministre du budget, des comptes publics et de la réforme de l'Etat
   
   
      Priekšmets
   
   Lūgums sniegt prejudiciālu nolēmumu — Conseil d'État — Padomes 1977. gada 17. maija Direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.), 13. panta [B daļas d) punkta 1.–5. apakšpunkta], 17. panta [2. punkta, 3. punkta a) un c) apakšpunkta un 5. punkta] un 19. panta interpretācija — Priekšnodokļa atskaitīšana — Preces un pakalpojumi, ko izmanto gan darījumiem, kas rada atskaitīšanas tiesības, gan tādiem darījumiem, kas nerada atskaitīšanas tiesības — Atskaitāmās daļas aprēķināšana — Dalībvalstī reģistrētas sabiedrības galvenā uzņēmuma pienākums ņemt vērā tās citās dalībvalstīs reģistrēto filiāļu gūtos ienākumus
   
      Rezolutīvā daļa:
   
   
               1)
            
            
               Padomes 1977. gada 17. maija Padomes Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma, 17. panta 2. un 5. punkts, kā arī 19. panta 1. punkts ir jāinterpretē tādējādi, ka, lai noteiktu sabiedrībai, kuras galvenais uzņēmums atrodas vienā dalībvalstī, piemērojamo PVN atskaitāmo daļu, tā nevar ņemt vērā savu filiāļu, kas nodibinātas citās dalībvalstīs, īstenoto apgrozījumu;
            
         
               2)
            
            
               Sestās direktīvas 77/388 17. panta 3. punkta a) un c) apakšpunkts, kā arī 19. panta 1. punkts ir jāinterpretē tādējādi, ka, lai noteiktu sabiedrībai, kuras galvenais uzņēmums atrodas dalībvalstī, piemērojamo pievienotās vērtības nodokļa atskaitāmo daļu, tā nevar ņemt vērā savu trešajās valstīs nodibināto filiāļu īstenoto apgrozījumu;
            
         
               3)
            
            
               Sestās direktīvas 77/388 17. panta 5. punkta trešā daļa jāinterpretē tādējādi, ka tā neļauj dalībvalstij saglabāt spēkā normu, saskaņā ar kuru nodokļu maksātājas sabiedrības atskaitāmo daļu aprēķina pēc darbības nozares, tai ļaujot ņemt vērā citā dalībvalstī vai trešajā valstī reģistrētas filiāles īstenoto apgrozījumu.
            
         
      (1)  OV C 298, 8.10.2011.